ສະຫະລັດ ຈະສົ່ງ ທະຫານ 3,000 ຄົນ ໄປໄລບີເຣຍ ເພື່ອຊ່ວຍຄວບຄຸມ ອີໂອລາ (ວີດີໂອ)
ປະທານາທິບໍດີ Barack Obama ປະກາດ ຈະສົ່ງທະຫານ ສະຫະລັດ 3,000 ຄົນໄປ ໄລບີເຣຍ ເພື່ອຄວບຄຸມ ການແຜ່ ຂະຫຍາຍ ເຊື້ອໄວຣັສ ອີໂອລາ ທີ່ ອາຟຣິກາ ຕາເວັນຕົກ
ປະທານາທິບໍດີ Barack Obama ໄດ້ປະກາດ ແຜນຄວບຄຸມ ການແຜ່ລະບາດຂອງເຊື້ອໄວຣັສ ອີໂບລາ ໃນອາຟຣິກາຕາເວັນ ຕົກທີ່ສະແດງໃຫ້ເຫັນວ່າ ໂລກກຳລັງເພິ່ງພາ ສະຫະລັດໃນການ ປະເຊີນໜ້າກັບການລະບາດຂອງ ອີໂບລາ ທີ່ໄດ້ເຮັດໃຫ້ມີຜູ້ເສຍ ຊີວິດໄປແລ້ວກວ່າ 2,000 ຄົນ Luis Ramirez ຜູ້ສື່ຂ່າວ ວີໂອ ເອ ມີລາຍງານຈາກທຳ ນຽບຂາວ ຊຶ່ງ ກິ່ງສະຫວັນ ຈະນຳເອົາ ລາຍລະອຽດ ມາສະເໜີທ່ານ ປະທານາທິບໍດີ Barack Obama ໄດ້ໄປຢ້ຽມຢາມ ສູນກາງຄວບຄຸມ ແລະປ້ອງກັນພະ ຍາດ ທີ່ນະຄອນອັດແລນຕາ ໃນວັນອັງຄານອາທິດແລ້ວນີ້ ເພື່ອພົບປະກັບ ບັນດາເຈົ້າ ໜ້າທີ່ການແພດ ບ່ອນທີີ່ທ່ານໄດ້ປະກາດວ່າ ສະຫະລັດ ກຳລັງປະຕິບັດພາກສ່ວນຂອງ ຕົນ ເພື່ອຮັບມືກັບການລະບາດ ທີ່ທ່ານກ່າວວ່າ ພວມຜັນຂະຫຍາຍໄປສູ່ການຄວບຄຸມ ບໍ່ໄດ້ ແລະອາດຈະເປັນໄພຂົ່ມຂູ່ ຕໍ່ຄວາມໝັ້ນຄົງຂອງໂລກ ປະທານາທິບໍດີ Obama ກ່າວວ່າ “ໂລກ ກຳລັງມອງເບິ່ງພວກເຮົາ ສະຫະລັດ ແລະມັນ ເປັນຄວາມຮັບຜິດຊອບທີ່ພວກເຮົາຮັບເອົາ ພວກເຮົາກຳລັງກະກຽມການເປັນຜູ້ນຳພາ ກ່ຽວກັບເລຶ່ອງນີ້ ເພື່ອໃຫ້ການສະໜອງ ຄວາມອາດສາມາດທີ່ມີແຕ່ ສະຫະລັດ ເທົ່ານັ້ນ ສາມາດໃຫ້ໄດ້ ແລະລະດົມກຳລັງຂອງໂລກ ໃນທາງທີ່ມີແຕ່ ສະຫະລັດ ເທົ່ານັ້ນສາມາດ ດຳເນີນການໄດ້ ” ສະຫະລັດ ໄດ້ໃຫ້ຄວາມໝາຍໝັ້ນໄປແລ້ວ ຫຼາຍກວ່າ 100 ລ້ານໂດລາ ໂດຍໄດ້ຈັດສົ່ງ ອຸບປະກອນການແພດ ແລະພວກນັກຊ່ຽວຊານໄປຊ່ວຍ ນັບຕັ້ງແຕ່ການລະບາດໄດ້ເລີ້ມ ຂຶ້ນໃນເດືອນມີນາຜ່ານມາ ປັດຈຸບັນນີ້ ການຊ່ວຍເຫລືອເພີ້ມຕື່ມກຳລັງຈະໄປເຖິງ ຊຶ່ງໃນ ນັ້ນ ຈະຮວມທັງທະຫານສະຫະລັດ 3,000 ພັນຄົນ ທີ່ຈະຊ່ວຍຈັດຕັ້ງ ແລະບໍລິຫານງານ ສູນບັນຊາການທະຫານ ຢູ່ທີ່ໄລບີເລຍ ແລະສູນພະລາທິການ ໃນເຊເນການ ເພື່ອອຳ ນວຍຄວາມສະດວກໃນການຂົນສົ່ງພວກ ນັກຊ່ຽວຊານ ແລະເຄຶ່ອງອຸບປະກອນຕ່າງໆ ສະຫະລັດຈະສ້າງໂຮງໝໍ ແລະເຝິກອົບຮົມຊາວອາຟຣິກາ ເພື່ອຮັບມື ກັບການລະບາດ ຂອງອີໂບລາ ນອກນັ້ນ ຍັງຈະສະໜອງເທັກໂນໂລຈີ ແລະການເຝິກອົບຮົມ ໃນສິ່ງທີ່ຕ້ອງການ ເພື່ອຍຸດຕິການລະບາດຂອງເຊື້ອໄວຣັສ ດັ່ງກ່າວ ໃນຂະນະທີ່ມີຄວາມສ່ຽງຢູ່ວ່າ ເຊື້ອໄວຣັສທີ່ວ່ານີ້ ອາດຈະແຜ່ລະບາດມາຍັງ ສະຫະລັດນັ້ນ ແມ່ນມີຢູ່ຕໍ່າ ທ່ານ Obama ກ່າວວ່າ ອີໂບລາ ສາມາດທີ່ຈະເຮັດໃຫ້ເກີດຄວາມ ບໍ່ທຸນທ່ຽງ ຢູ່ໃນຂົງເຂດ ແລະໃນທົ່ວໂລກໄດ້ ປະທານາທິບໍດີ ໂອບາມາ ເວົ້າວ່າ “ຖ້າຫາກການແຜ່ລະບາດ ຫາກບໍ່ຢຸດໄດ້ດຽວນີ້ ເຮົາສາມາດເບິ່ງເຫັນໄດ້ວ່າ ອາດມີຫລາຍ ຮ້ອຍພັນຄົນໄດ້ຕິດເຊື້ອ ໂດຍຈະມີກະທົບຢ່າງເລິກເຊິ່ງ ທາງດ້ານເສດຖະກິດ ການເມືອງ ແລະຄວາມໝັ້ນຄົງ ຕໍ່ພວກເຮົາທຸກຄົນ ” ນອກຈາກຄວບຄຸມ ການແຜ່ລະບາດຂອງເຊື້ອ ໄວຣັສ ດັ່ງກ່າວນີ້ແລ້ວ ຍຸດທະສາດຂອງປະທານາທິບໍດີ Obama ຍັງແນ່ໃສ່ ເພື່ອຊ່ວຍ ບັນເທົາຕໍ່ຄວາມເສຍຫາຍທາງດ້ານເສດຖະກິດ ແລະການເມືອງຢູ່ໃນຂົງເຂດນຳດ້ວຍ ໄລບີເລຍ ແລະເຊແອຣາ ລີອອນກຳລັງຟື້ນໂຕຄືນມາຈາກສົງຄາມກາງເມືອງ ທີ່ໄດ້ສ້າງ ຄວາມເສຍຫາຍຮ້າຍແຮງ ໃນວັນອັງຄານແລ້ວນີ້ ປະທານາທິບໍດີສະຫະລັດ ໄດ້ຮຽກຮ້ອງໃຫ້ບັນດາປະເທດຕ່າງໆ ປະຕິບັດຕາມຄຳໝັ້ນສັນຍາຂອງເຂົາເຈົ້າ ທີ່ຈະສົ່ງພະນັກງານ ອຸບປະກອນ ແລະເງິນໃນ ຈຳນວນເພີ້ມຕື່ມ ແລະຖືໂອເອົາກາດນີ້ ເພື່ອຊ່ວຍຊີວິດຜູ້ຄົນໃນຈຳນວນທີ່ນັບບໍ່ໄດ້ນັ້ນ